ମୁମ୍ବାଇ : ସିଂଘମ୍ ଅଫିସର୍ ସମୀର ୱାଙ୍ଖଡେଙ୍କ ପଛରେ ଗୁଇନ୍ଦାଗିରି କରୁଛି ପୋଲିସ୍ ? ମୁମ୍ବାଇର ଏନସିବି ଜୋନାଲ ନିର୍ଦ୍ଦେଶକ ସମୀର ୱାଙ୍ଖଡେ ଦୁଇ ପୋଲିସ କର୍ମଚାରୀ ତାଙ୍କର ପିଛା କରୁଥିବା ଅଭିଯୋଗ କରିଛନ୍ତି । ଏ ପରିପେକ୍ଷୀରେ ମହାରାଷ୍ଟ୍ରର ଡିଜିପିଙ୍କ ନିକଟରେ ଆଜି ସେ ଏପରି ଅଭିଯୋଗ ଆଣିଛନ୍ତି । ସମୀର ୱାଙ୍ଖଡେ ବର୍ତ୍ତମାନ ହାଇ ପ୍ରୋଫାଇଲ କ୍ରୁଜ ଜାହାଜ ଡ୍ରଗ୍ସ କେସର ଯାଞ୍ଚ କରୁଛନ୍ତି, ଯେଉଁଥିରେ ବଲିଉଡ କିଙ୍ଗ ଶାହରୁଖ ଖାନଙ୍କ ପୁଅ ଆର୍ୟନ ଖାନଙ୍କୁ ଗିରଫ କରାଯାଇଛି । ଘଟଣାର ଗମ୍ଭୀରତାକୁ ଦୃଷ୍ଟିରେ ରଖି ମହାରାଷ୍ଟ୍ର ପୋଲିସ ସକ୍ରିୟ ହୋଇପାରିଛି । ତେବେ ସେ ଏ ସମ୍ପର୍କରେ ଗଣମାଧ୍ୟନମରେ କୌଣସି ବୟାନ୍ ଦେବାକୁ ମନା କରାଯାଇଥିବା ସେ କହିଛନ୍ତି ।
୨୦୧୫ରେ ସମୀର ୱାଙ୍ଖଡେ ମାଙ୍କ ଦେହାନ୍ତ ହୋଇଥିଲା । ଆଉ ସେବେଠାରୁ ସେ ପ୍ରତିଦିନ ଶ୍ମଶାନରେ ନିଜ ମା'ଙ୍କ ସମାଧିସ୍ଥଳକୁ ଯାଆନ୍ତି । ତେବେ କିଛି ଦିନ ହେବ ସାଦା ପୋଷାକରେ ଦୁଇ ଜଣ ପୋଲିସ୍ ଅଧିକାରୀ ତାଙ୍କ ଉପରେ ନଜର ରଖୁଥିବା ସେ ଦେଖୁଛନ୍ତି । ଏହାସହ ଓଶିୱାରା ପୋଲିସ ଶ୍ମଶାନକୁ ଯାଇ ସମୀର ତାଙ୍କର ସିସିଟିଭି ଫୁଟେଜ୍ ନେଇଥିବା ସେ କହିଛନ୍ତି । ସମୀର ୱାଙ୍ଖଡେ କ୍ରୁଜ୍ ଜାହାଜରେ ଚଢ଼ାଉ କରି ବହୁ ପରିମାଣର ଡ୍ରଗ୍ସ ଉଦ୍ଧାର କରିଥିଲେ । ଏହି ହାଇ ପ୍ରୋଫାଇଲ୍ କେସରେ ବଲିଉଡ ସୁପରଷ୍ଟାର ଶାହରୁଖ ଖାନଙ୍କ ପୁଅ ଆର୍ଯ୍ୟନ ଖାନଙ୍କ ସମେତ ୨୦ରୁ ଅଧିକ ଲୋକଙ୍କୁ ଗିରଫ କରାଯାଇଛି । ତେବେ ଚାର୍ଜସିଟ୍ ଦାଖଲ କରିବାକୁ ଏନସିବିକୁ ୬ ମାସ ସମୟ ମିଳିଛି ।
ମହାରାଷ୍ଟ୍ରର ସମୀର ୱାଙ୍ଖଡେ ୨୦୦୮ ବ୍ୟାଚର ଆଇଆରଏସ ଅଧିକାରୀ । ଭାରତୀୟ ରାଜସ୍ୱ ସେବାରେ ଯୋଗଦେବା ପରେ ତାଙ୍କର ପ୍ରଥମ ପୋଷ୍ଟିଂ ମୁମ୍ବାଇର ଛତ୍ରପତି ଶିବାଜୀ ଅନ୍ତର୍ଜାତୀୟ ବିମାନବନ୍ଦରରେ ଡେପୁଟି କଷ୍ଟମ କମିଶନର ଭାବରେ ହୋଇଥିଲା । ତାଙ୍କର ଦକ୍ଷତା ହେତୁ ତାଙ୍କୁ ପରେ ଆନ୍ଧ୍ରପ୍ରଦେଶ ଏବଂ ପରେ ଦିଲ୍ଲୀ ପଠାଯାଇଥିଲା । ଡ୍ରଗ୍ ଏବଂ ଡ୍ରଗ୍ ସମ୍ବନ୍ଧୀୟ ପ୍ରସଙ୍ଗରେ ତାଙ୍କୁଜଣେ ବିଶେଷଜ୍ଞ ଭାବରେ ବିବେଚନା କରାଯାଏ । ଗତ ଦୁଇ ବର୍ଷ ମଧ୍ୟରେ ସମୀର ୱାନକେଡେଙ୍କ ନେତୃତ୍ୱରେ ପ୍ରାୟ ୧୭,୦୦ କୋଟି ଟଙ୍କାର ଡ୍ରଗ୍ସ ଏବଂ ଡ୍ରଗ୍ସ ରାକେଟର ପର୍ଦ୍ଦାଫାଶ ହୋଇଛି । ଗତ ବର୍ଷ ସମୀର ୱାଙ୍ଖଡେଙ୍କୁ ଡିଆରଆଇରୁ ନାର୍କୋଟିକ୍ସ କଣ୍ଟ୍ରୋଲ ବ୍ୟୁରୋକୁ ଟ୍ରାନ୍ସଫର କରାଯାଇଥିଲା।
ସୂଚନାଯୋଗ୍ୟ ମୁମ୍ବାଇ ସମୀର ୱାଙ୍ଖଡେ ନିଜ ତରଫରୁ ବୁକ୍ କରିଥିଲେ । କ୍ରୁଜକୁ ନିଜେ ଗ୍ରାହକ ସାଜି ପଶିଥିଲେ । ଆଉ ତା'ପରେ ଆରମ୍ଭ ହୋଇଥିଲା ଗିରଫଦାରୀ ଖେଳ । କେବଳ ଏହି ଗୋଟିଏ ମାମଲା ନୁହେଁ, ଅଭିନେତା ସୁଶାନ୍ତ ସିଂ ରାଜପୁତଙ୍କ ବିୟୋଗ ପରଠୁ ବଲିଉଡରେ ଡ୍ରଗ୍ସ ଲିଙ୍କ ମାମଲାର ସେ ଖୋଳତାଡ଼ କରିଆସୁଛନ୍ତି । ସେ ସୁଶାନ୍ତଙ୍କ ବାନ୍ଧବୀ ରିୟା ଚକ୍ରବର୍ତ୍ତୀଙ୍କଠୁ ଆରମ୍ଭ କରି ସାରା ଅଲ୍ଲୀ ଖାନ, ଦିପିକା ପାଦୁକୋନ, ଶ୍ରଦ୍ଦା କପୁରଙ୍କ ଭଳି ନାମୀଦାମୀ ଅଭିନେତ୍ରୀଙ୍କ ଡ୍ରଗ୍ସ ଲିଙ୍କ ମାମଲାର ତଦନ୍ତ କରୁଛନ୍ତି । ଏପରିକି ୨୦୧୩ରେ ସିଙ୍ଗର ମିକା ସିଂଙ୍କୁ ମୁମ୍ବାଇ ଏୟାରପୋର୍ଟରୁ ବୈଦେଶିକ ମୁଦ୍ରା ସହ ଧରି ଚର୍ଚ୍ଚାକୁ ଆସିଥିଲେ ସମୀର ୱାଙ୍ଖଡ଼େ।
ସରକାରଙ୍କ ନିୟମକୁ ବିରୋଧ କରି ସ୍ଥାନୀୟ ଲୋକଙ୍କ ଆନ୍ଦୋଳନକୁ ସମର୍ଥନ କରୁଥିବାରୁ କାଳେ ସେ ଏଥିରୁ କିଛି ଫାଇଦା ନେଇଯିବେ, ଏଥିପାଇଁ ତାଙ୍କ ଗାଡିକୁ ବୋମାମାଡ ହୋଇଥିବା ବିଧାୟକ ସନ୍ଦେହ କରିଛନ୍ତି।
ମାଲକାନଗିରିରେ ସୁରକ୍ଷାକର୍ମୀ ଓ ମାଓବାଦୀଙ୍କ ମଧ୍ୟରେ ହୋଇଥିବା ଗୁଳି ବିନିମୟରେ ୩ ଜଣ ମାଓବାଦୀ ନିହତ ହୋଇଛନ୍ତି। ମାଥିଲି ଥାନା ତୁଳସୀ ଫରେଷ୍ଟ ରେଞ୍ଜରେ ଏହି ଗୁଳି ବିନିମୟ ଘଟିଛି।
ପୌର ନିର୍ବାଚନ ନେଇ ଫିଟିଲା ବାଟ। ପୌର ଆଇନ୍ରେ ସଂଶୋଧନକୁ ଗତ ସପ୍ତାହରେ ରାଜ୍ୟପାଳଙ୍କ ଅନୁମୋଦନ ପରେ ଆଇନ୍ ବିଭାଗ ପକ୍ଷରୁ ଗେଜେଟ୍ ବିଜ୍ଞପ୍ତି ଜାରି ହୋଇଛି।
ବଧୂହତ୍ୟା ମାମଲାରେ ଯାଜପୁର ଜିଲ୍ଲା ଦୌରାଜଜ୍ ସ୍ୱାମୀ, ଶ୍ୱଶୁର, ଦିଅର ଓ ଶାଶୁଙ୍କୁ ଆଜୀବନ କାରାଦଣ୍ଡରେ ଦଣ୍ଡିତ କରିଛନ୍ତି। ବୋହୂକୁ କିରୋସିନି ଢାଳି ନିଆଁ ଲଗାଇ ହତ୍ୟା କରିବାକୁ ଉଦ୍ୟମ କରିଥିବା ଅଭିଯୋଗ ହୋଇଥିଲା।
